Kumo, Najeriya
Kumo hedikwatar karamar hukumar Akko kuma Birni ne a jihar Gombe, arewa maso gabashin Najeriya. Kumo ita ce cibiyar kasuwanci ta biyu mafi girma a jihar Gombe, tana kan babbar hanyar A345 kimanin kilomita 40 kudu da Birnin Gombe. 

Kumo na zama wurin tattara kayan lambu, gyada, auduga, dawa, gero, masara kuma a matsayin cibiyar kasuwancin dabbobi, wanda suka hada da awaki, shanaye, tumaki, tsuntsaye, dawakai, da jakuna. Fulani, Tangalu, da Hausawa na kewaye suke kiwon. Babban titin da ke tsakanin Birnin Gombe da Biliri yana kara hidima a garin.

Muhimman Mutane 

 Usman Bello Kumo shi ne shugaban kwamitin majalisar wakilai kan harkokin ‘yan sanda a majalissar ta bakwai dakuma ta tara, wanda shine babban mai tswatarwa na majalisar a yanzu [3].

 Aliyu Modibbo Umar wani kwararren dan fasaha ne a Najeriya wanda ya kasance karamin Ministan wutan lantarki da karafa na tarayya daga watan Disamban shekara ta 2002 zuwa watan Mayu shekarar 2003, Ministan Kasuwanci daga watan Yulin shekara ta 2006 zuwa watan Yulin shekara ta 2007, sannan Ministan FCT ( Babban Birnin Tarayya, Abuja ), mukami ya kuma riƙe har zuwa watan Oktoban shekara ta 2008
 Sa'idu Umar Kumo  (an haife shi ranar 5 ga watan Nuwamba shekarar 1959-ya mutu a ranar 27 ga watan Disamba shekarar 2020) ɗan siyasan Najeriya ne wanda aka zaɓa a matsayin Sanatan Mazabar Gombe ta Tsakiya, Jihar Gombe, Najeriya a farkon Jamhuriya ta huɗu ta Najeriya, ya yi takara a ƙarƙashin tsarin Jam’iyyar All Peoples. (APP) wanda daga baya ya zama Jam'iyyar All NIgeria People's Party (ANPP). Ya hau mulki a ranar 29 ga watan Mayu shekarar 1999.

 Dr Usman Ardo Kumo Akko yana kan hanyarsa ta canza salon ilimin al’ummar karamar hukumar Akko a jihar Gombe.
 Dr. Gidado Bello Kumo ne dai ya zama mataimakin sakatarorin gudanarwa, malamai da gudanarwa a hukumar kula da jami’o’i ta kasa. 
 Dr Babayo Ardo Kumo An haife shi a ranar 2 ga Disamban shekarata 1963 ɗan asalin Kumo ne, a ƙaramar hukumar Akko ta jihar Gombe, ɗan siyasan Najeriya ne wanda ya yi aiki a matsayin Babban Sakatare na Ma'aikatar Neja Delta tun 2020.

Manazarta